Oeleskepel Tegels Blood
Opgerich op 11 mei 2001 en gesjtart met 11 leeje die toén allemaol vraemde van mekaar ware. Op 8 oktoëber 2006 veerde de kepel eur iërste 5½ jaörig lustrum; de hellef van ellef. In 2012, op 11 mei, waás 't dus twië-je kiër de hellef van ellef en in 2017 sjteit 't derde lustrum (dreej kiër de hellef van ellef) vur de deur. Ôngertösse is de kèpel oétgegreujd toet 19 muziekmakers die ‘nnen hechte bangk met mekaar hebbe.
Dees kepel is nauw verbônge aan de moodervereiniging, Vastelaovesgezelsjap D’n Oeles. Det wilt neet zegke det de kepel beej alle optraejes van VG D’n Oeles aanwezig is (of zoel môtte zien). In good euverlegk met mekaar wuërd jaorliks ’t programma vasgesjteld. De samewerking, die VG D’n Oeles met angere Tegelse Joekskepelle haet, sjtaon weej neet in de waeg. ’t Sjteit de kepel vreej eige optraejes te regele die zich aevel neet môtte biéte met ’t programma van ôs moodervereiniging.
Door ’t jaor haer wuërd d’r op dônderdigsaovend gerepeteerd in Café de Aaj Mert van half nege toet half elf, ônger leiding van Stan Siebgens. Aansjloetend sjteit ’t idderein vreej nag ein glaeske te drinke. Daor naevenbeej wuërd d’r vanoét de kèpel zelf van alles geregeld en/of georganiseerd um d’n ôngerlinge bangk te versjterke. Zôngermiër meug ’t jaorlijkse bezeuk aan de wiénfiëste in Saarburg en de Körsmert te Köln ’n hoëgtepunt genump waere. Det wilt neet zegke det de optraejes tössendoor zoë wie serenaadjes, Berdenloup, Venloup en angere, minder gezellig zien; verre van det.
Vanaaf d’n elfde van d’n elfde brik d’r ’n drökke periode aan. Beej 't sjloéte van de vastelaovend is minnig-ein blie-j de "traöt" vur inkele waeke aan de kapsjtok te kenne hange. Nao die korte rösperiode begint 't circus wir van veur aaf aan.....
Oeleskepel Tegels Blood © 2009
Det is pas good!"
Tegels Blood is verbônge aan:
Köln	, Duitsland
De datum staat vast: zaterdag 21 december 2019 optreden in Bierhaus En d'r Salzgass te Köln
09 / 16 2019 Erntedankfestumzug te Orscholz
09 / 03 2019 Wiënfiës in Saarburg 2019
03 / 07 2019 Vastelaovend 2019
12 / 23 2018 Weihnachtsmärkte in Köln 2018
12 / 22 2018 CD - Let's make some joeks music!
© 2019 Tegels Blood | Privacy verklaring